section_heading: Povijest
paragraph_text: Od 2005., kad se Booksa uključila u program Operacije, knjižara postaje dio raznolike nezavisne scene grada Zagreba. Iako je ostala primarno orijentirana na književna ostvarenja, s vremenom se program proširio i na neknjiževne događaje i te danas uključuje i tribine iz raznih umjetničkih područja, kao i koncerte, festivale, edukativne programe, radionice i gostovanja intelektualaca, umjetnika, profesora, prevoditelja i filozofa. Booksa i dalje ostaje jednim od najvažnijih mjesta u Zagrebu za upoznavanje s domaćim i stranim književnicima i književnim kritičarima i njihovim radovima, ali i kultno mjesto susreta za poticanje kreativnog izražavanja, navika čitanja te zabavu i druženje.